google/wiki40b huggingface dataset:
Muriel Humphrey Brown

Tidlige liv og skolegang

Muriel Fay Buck ble født i Huron i Sør-Dakota som datter av Andrew E. Buck og hans kone, født Jessie Mae Pierce. Hun gikk på Huron College og traff Humphrey i 1934, når hun arbeidet som en regskapsfører. De giftet seg den 3. september 1936, og uttalte, «Det var kjærlighet ved første vals». De hadde fire barn: Hubert III, Nancy, Robert og Douglas.

Politiske liv

Muriel Humphrey ble oppnevnt som medlem av Minnesota Democratic-Farmer-Labor Party av Rudy Perpich, guvernøren av Minnesota, til senatet for å fylle den ledige plasse som oppstod når hennes ektemann døde, og tjenestegjorde fra 25. january 1978 til 7. november samme år i den 95. kongressen. Hun var den første ektefelle til en tidligere visepresident som tjenestegjorde i kongressen så vel som den første kvinnen som representerte Minnesota i U.S. Senate. Hun var ikke en kandidat for suppleringsvalget for den gjenværende perioden. Hun uttalte: «Det var den mest utfordrende ting jeg har gjort i hele mitt liv.» 28 år senere ble Amy Klobuchar, også fra DFL, den første kvinne valg inn i United States Senate fra Minnesota.
Humphrey reflekterte tilbake på sitt politiske liv og uttalte: «Det er noe jeg har ønsket å si veldig lenge. Jeg er liberal, og jeg er stolt av det. Faktisk var jeg trolig litt mer liberal enn det Hubert var. Jeg ville bare si det.» Mens hun var i Senatet, samt etterpå, presset hun på for kvinners rettighet til å velge å ta abort og jobbet for å få på plass lagstiftning for rettighetene til psykisk utviklingshemmede.

Andre ekteskap

Muriel Humphrey giftet seg med Max Brown, en venn fra barndomsårene, i 1981. «Jeg lever ikke et politisk liv lengre», uttalte hun etter sitt andre ekteskap. «Max og jeg har så mye moro sammen. Vi har en fantastisk kameratskap som Hubert og jeg ikke hadde, ikke kunne ha. Vi var så opptatt, og det var så offisielt nesten hele tiden.» Max Brown døde i 2004 i en alder av 93.

Dødsfall

Når Muriel Humphrey Brown døde, etterlot hun seg hennes ektemann gjennom 17 år, Max Brown, og sine barn, som var ved hennes side når hun døde i en alder av 86. Hun er begravet på Lakewood Cemetery i Minneapolis i Minnesota, ved siden av hennes første ektemann, Hubert H. Humphrey.
Sørli (Oslo)

Sørli var tidligere en husmannsplass under Nordseter gård i Oslo. Eiendommen ble fradelt 3.11.1854 da enke Maren Skøyen på Nordseter solgte gården. Hun beholdt da Sørli. I dag brukes navnet på Sørli holdeplass på Ekebergbanen, og på grunnkrets 3007 i Oslo. Grunnkretsen omfatter området mellom Ekebergveien og Solveien nordover fra Sørlistien/Sørli holdeplass og sør for Kongsveien.
Georges Pompidou

Bakgrunn

Etter sin khâgne ved Lycée Louis-le-Grand, der han ble en venn av den senere senegalesiske dikter og statsmann Léopold Sédar Senghor, tok han eksamen fra École normale supérieure med en agrégationsgrad i litteratur.
Han underviste så i litteratur ved lycée Henri IV i Paris til han ble ansatt i 1953 av Guy de Rothschild til en stilling hos Rothschild. I 1956 ble han bankens administrerende direktør, og hadde denne stillingen til 1962. Han ble underveis engasjert av Charles de Gaulle til å ivareta Anne de Gaulle-fondet for Downs syndrom (de Gaulles datter Anne hadde Downs syndrom).

Politikk

Som en nær støttespiller til Charles de Gaulle tjenestegjorde han under ham som statsminister fra 16. april 1962 til 13. juli 1968. Som statsminister under studentdemonstrasjonene i 1968 fikk Pompidou et godt omdømme for å ha sørget for at demonstrasjonene gikk fredelig for seg. Han trakk seg som statsminister etter å ha vunnet parlamentsvalget 23. og 30. juni 1968.
Hans sterke posisjon, særlig etter håndteringen av studentdemonstrasjonene, gjorde at mange så på ham som de Gaulle naturlige etterfølger da de Gaulle trakk seg som president, og Pompidou erklærte sitt kandidatur i januar 1969, og ble valgt ved valgene 15. juni samme år.
Skjønt han var gaullist, var Pompidou mer pragmatisk en de Gaulle, noe som viste seg ved at han la til rette for at Storbritannia fikk ble medlem av EF den 1. januar 1973. Han la ut på en industrialiseringsplan og initierte Arianespace-prosjektet, så vel som TGV, og fremmet det franske sivile atomprogram. Han var skeptisk til sin statsminister Jacques Chaban-Delmas nye samfunn-program. I 1972 erstattet han Chaban-Delmas med Pierre Messmer, en mer konservativ gaullist. 
Mens venstreopposisjonen organiserte seg og fremla et fellesprogram før velgene i 1973, klarte Pompidou å utvide sin presidentielle majoritet ved å knytte til sentristiske pro-europeiske partier. Han engasjerte seg også for problemløsning på regionale og lokale plan, og styrket dermed også sit parti, UDR (Union des Democrates pour la Ve République), som dermed ble en sentral og varig drivkraft i den gaullistiske bevegelse.
Utenrikspolitisk kunne landet dra fordel av at USA ivret etter å bedre sitt forhold til Frankrike nå etter at de Gaulle var ute av bildet. Den nye amerikanske presidenten, Richard Nixon, og hans ledende rådgiver, Henry Kissinger, satte pris på Pompidou; de var enige med hverandre om de fleste spørsmål. Pompidou tok også sikte på å nære gode forbindrelser til de nylig selvstendige tidligere franske kolonier i Afrika. I 1971 besøkte han Mauritania, Senegal, Elfenbenskysten, Kamerun og Gabon. Han tilbød, uten en bismak av gammel paternalisme, samarbeid og finansiell assistanse. Han var også opptatt av tettere bånd til landene i Nord-Afrika og Midtøsten.
Han bestrebet seg på å modernisere hovedstaden Paris på forskjellige vis. Han stod i spissen for et nytt museum for moderne kunst - Centre Beaubourg (etter hans død ble det hetende Centre Pompidou) i utkanten av Marais-området i Paris.
Han døde mens han satt i embedet, av Waldenströms sykdom, den 2. april 1974.
Patrick Pedersen

Vendsyssel FF

Patrick Pedersen undertegnet en toårskontrakt med den danske 1. divisjons klubben 15. februar 2011.
Juli 2013 ble Pedersen utleid til den islandske klubben Valur. Ønsket om mer spilletid var en av hovedårsakene til klubbyttet. Pedersen ble klubbens toppscorer med 5 mål etter bare 9 kamper, og Valur ønsket dermed å gjøre overgangen permanent.

Knattspyrnufélagið Valur

Mai 2014 ble Patrick Pedresen offisielt Valur spiller. Pedersen oppnådde suksess på Island, hvor klubben vant Valitor-bikar i 2015, og spilleren ble toppskorer i Úrvalsdeild med 13 mål på 20 kamper i løpet av 2015-sesongen.

Viking FK

3. desember 2015 undertegnet Patrick Pedersen en treårskontrakt med Viking FK, gjeldende fra 1. januar 2016. Overgangssummen ble spekulert i å ligge på 1,3 millioner kroner. Pedersen ble sett på som en erstatter for Jón Daði Böðvarsson som gikk til 1. FC Kaiserslautern etter 2015-sesongen.
Pedersen fikk sin debut for klubben i seriens 1. runde på Ullevaal Stadion mot Vålerenga IF 14. mars 2016. Pedersen startet kampen, men ble byttet ut etter 63 minutter, og erstattet av Mathias Bringaker. Pedersen scoret sitt første mål for Viking i den 17. serierunden, borte mot Odd.

Knattspyrnufélagið Valur

I juni 2017 ble det offentliggjort at Pedersen ville gjøre en retur til den islandske klubben Valur. Overgangssumnen ble spekulert i å ligge på rundt 200 000 kroner.
U20-VM i friidrett 2018 – 200 meter kvinner

200 meter for kvinner under U20-VM i friidrett 2018 ble arrangert på Ratina stadion i Tammerfors 13 og 14. juli 2018.
Na (navn)

Etymologi

Na betyr «elegant» på kinesisk.
Na er også et maorisk mannsnavn som betyr «der» eller «nå».
Vanstaronia

Levevis

De voksne billene finnes gjerne på blomster, larvene lever i jorda.

Utbredelse

Slekten er utbredt i det sørlige Afrika.
NM i svømming innendørs 1966

NM i svømming innendørs 1966 ble arrangert i Bergen 23.-24. april 1966.
Kvarts

Varianter

En krystall som består av klar kvarts kalles bergkrystall. Dette er den vanligste varianten av kvarts i krystallform.
Kvarts finnes i mange forskjellige farger, og de forskjellige fargene har egne navn. Sort kvarts kalles morion, men både sort til brunlig kvarts kalles røkkvarts, rosa kvarts kalles rosenkvarts, gul kvarts kalles citrin, og fiolett kalles ametyst. En krystall med to farger, fiolett og gul, kalles for ametrin.
Kvarts forekommer også i mange andre varianter, f.eks. agat, aventurin, tigerøye, kalsedon, kryssopras med flere.

Historie

Navnet «kvarts» kommer fra tysk «Quarz», som er av slavisk opphav. Andre kilder mener at navnet kommer fra det saksiske ordet «Querkluftertz», som betyr kors-venemalm. 
Den romerske vitenskapsmannen Plinius den eldre trodde at kvarts var permanent frosset is.
Han visste også om evnen kvarts har til å splitte lys inn i et spektrum. Kvarts er sannsynligvis også den mystiske substansen maban i australsk aborigin mytologi.
Nicolas Stenos studium av kvarts banet vei for den moderne krystallografien.
Han oppdaget at uansett hvor fordreiet en kvartskrystall var, ville den lange prismen alltid lage en perfekt 60 graders vinkel. 
Charles Sawyer oppfant den kommersielle kvartskrystallproduksjonsprosessen i Cleveland. Etter dette gikk en over til å bruke kunstig fremstilt kvarts i elektriske apparater.
Kvarts opptrer som materiale for redskapsproduksjon i norsk steinalder. Ettersom kvarts spaltes på en langt mindre forutsigbar måte enn flint, regnes produksjonsavfall av kvarts som krevende å erkjenne i en arkeologisk arbeidssammenheng. Når arkeologer graver ved helleristningsfelt, er avslag av flint og kvarts blant de aller vanligste funnene. Når kvarts eller flint slås sammen, slår det gnister. Trolig har bronsealderens presteskap frembrakt virkningsfulle lysglimt under religiøse seremonier i nattemørket.
Carrier Ethernet

Bakgrunn

Millioner av brukere benytter denne teknologien til å løse et bredt spekter av behov innen informasjon, kommunikasjon og underholdning. På verdensbasis har Ethernet passert IP VPN som den foretrukne aksessteknologien for virksomheter som knytter flere lokasjoner sammen i et nett (WAN)og der hvor Ethernet er tilgjengelig blir dette valgt, og man har nådd masse-adopsjon. Den grunnleggende fordelen ved Ethernet-teknologien er at den forlenger virksomhetens LAN og tilbyr den samme enkelheten, stabiliteten og kapasiteten som brukere kjenner fra sitt lokale nett, uavhengig av lokasjon. Ethernet-teknologien er designet og tilpasset for datatrafikk, og har derfor en fordel når data dominerer trafikkinnholdet. Ethernet har også betydelige fordeler i håndteringen av kapasitetskrevende applikasjoner, som overføring av video. De siste årene har det vært en eksplosiv vekst i bruken av denne typen applikasjoner. Videotjenester alene vokser med flere 100-talls prosent i året. Cloud-computing og datasentere som blir stadig mer vanlig, krever Carrier Ethernet i bunn.

Organisasjoner bak Ethernet

Nettoperatørene og de største utstyrsprodusenten har gått sammen i Metro Ethernet Forum (MEF) og blitt enige om standarder som sikrer nett, utstyr og tjenester å fungere optimalt sammen. Disse standardene er igjen grunnlaget for sertifiseringer som alle MEF medlemmer må gjennomføre, for å sikre beste mulig Carrier Ethernet worldwide. I Norge ble Broadnet Norge AS det første medlemmet av MEF i 2009. Norsk Ethernet Forum (NEF) underlagt IKT-Norge og opprettet i mai 2010, bygger kjennskap om Carrier Ethernet i Norge, i samme ånd som MEF.
DJ Lhasa

Diskografi

Under følger utvalgt diskografi under artistnavnet DJ Lhasa.
Apatelarthron

Utseende

Nokså små (sjelden over 10 millimeter), brunspraglete trebukker. Antennene er forholdsvis korte, litt utvidete mot spissen, og består av bare fem ledd.
Beina er korte og kraftige.

Utbredelse

Slekten er utbredt i Sørøst-Asia (Thailand, Vest-Malaysia, Sumatra og Borneo).
Sfax

Sfax (arabisk: صفاقس, Safāqis, er en by i Tunisia, 270 km sør for Tunis. Byen, som ble grunnlagt i 849 på ruinene av Taparura og Thaenae, er en havneby i Gabèsbukta i Middelhavet. Byen har 340 000 innbyggere (2005), og er et industrielt senter for bearbeiding av fosfater. Byen blir ofte omtalt som Tunisias andre by, siden bare Tunis har flere innbyggere.
Mot slutten av 900-tallet hadde Sfax blitt en uavhengig bystat. Byen ble erobret av Roger av Sicilia i 1148, og ble frigjort av lokale styrker i 1156. På 1500-tallet var byen igjen okkupert av europeere en kort periode, denne gang av spanjoler. Sent på 1800-tallet ble Sfax og resten av Tunisia erobret av Frankrike og innlemmet i det franske imperiet. Under andre verdenskrig brukte aksemaktene byen som en viktig base, til de ble slått av britiske styrker. Etter krigen kom Tunisia tilbake på franske hender, inntil landet kunne feire sin uavhengighet i 1956.
Asiago

Kultur

Inntil midten på 1800-tallet var zimbrisk, en gammelbaiersk dialekt, fremdeles et utbredt talespråk, men denne arkaiske germanske dialekten hadde mindre overlevelsesmuligheter i Asiago enn i isolerte fjellandsbyer, og med første verdenskrig forsvant de siste personene med zimbrisk som morsmål. Nye generasjoner av folk som foretok gjenoppbyggingen av Asiago, hadde ikke noe forhold til språket.
Asiago er fødestedet til forfatteren Mario Rigoni Stern som bruker stedet som bakgrunn for sine historier. Asiago står også sentralt i memoarene til soldaten og senere forfatteren Emilio Lussu: Un anno sull'Altipiano.
Didrik Persson Ruuth

Liv og virke

Persson studerte i Rostock fra 1581 til 1584. Han utarbeidet hymnesamlingen Piæ Cantiones, som ble utgitt i 1582 av Jacobus Petri Finno, eller Jaakko Suomalainen, rektor ved katedralskolen i Åbo. Samlingen vitner om Didrik Persson var temmelig katolsksinnet, og samtidig røper den reformasjonens innflytelse ved at utgiverne så til at endel elementer i de gamle hymnene som ble betraktet som for katolske, ble justert.
Persson ble ansatt i 1588 ved den svenske konges kanselli. Han var lappefogd for Västerbotten 1595–1598, for Ångermanna och Ume lappmarker 1599 samt atter for Västerbotten 1600–1601. I 1600 skrev han en utredning om grensene i lappmarkene.
Den store frimurerlosjen Zur Eintracht

Den store frimurerlosjen Zur Eintracht (tysk: Die Große Freimaurerloge Zur Eintracht) var en storlosje innenfor tysk frimureri med hovedsete i Darmstadt, som ble grunnlagt den 1. desember 1844. Storlosjen ble nedlagt i 1935 under det tyske rike. Etter andre verdenskrig ble den ikke gjenopprettet. Storlosjen hadde sin største utbredelse i 1932 med 900 medlemmer fordelt på 10 losjer. Den var en av de såkalte «humanitære» storlosjer. Den 19. juni 1949 ble dens losjer tilsluttet Den tyske storlosje av gamle, frie og anerkjente murere.
Vannplante

Vassplanter eller vannplanter er planter som er tilpassa til å vokse i vatn. Dette krever flere spesielle tilpasninger, og fører til at få vassplanter kan vokse utenfor vatn eller permanent fuktige omgivelser. Karplanter som vokser i vatn kan omfatte både karsporeplanter og blomsterplanter. 
Tang og tare er ikke karplanter, men flercella makroalger; noe som gjør at tang og tare ikke regnes som vassplanter.
Til forskjell fra landplanter har vassplanter få problem med å ta opp vatn, noe som naturlig kommer av vassmengdene i miljøet de vokser i. Dette betyr at plantene har mindre behov til å regulere vassopptaket sitt, det ville koste mer energi enn det de ville tjene på det.

Vekstformer i ferskvatn

Helofytter eller sumpplanter vokser innerst i strandsona. Dette er planter som har rota i blaut jord eller i botnen i grunt vatn, som har stengel med blad og blomster eller sporer over vassflata. Eksempel på dette kan være takrør, sumpmaure, sløke og mjødurt. Mange helofytter vokser også andre steder enn bare i tilknytning med sjører, for eksempel kan de også vokse på myrer eller på fuktig skogbotn.
Isoetider eller kortskuddsplanter vokser på botnen av en sjø og her sjelden noe særlig til stengel. Blada vokser ofte i rosetter. Et norsk eksempel på dette er botnegras (Lobelia dortmanna).
Elodeider eller langskuddsplanter har lange stengler under vatn, men mangler flyteblad. Noen av de flyter fritt, andre har rotfeste i botn. Vanlige arter innenfor denne kategorien er vasspest, elvesnelle, sjøsivaks og flaskestarr. 
Nymfeider eller flytebladsplanter vokser med rota på botnen av innsjøen, og har flytende blad på overflata. I Norge er gul og kvit nøkkerose de meste kjente, men tjønnaksartene er også vanlige.
Lemnider er planter som flyter fritt i vasskorpa uten å ha kontakt med botnen. Disse er oftest ganske små planter, og fins helst i næringsrike vatn. Eksempel på dette er andemat.

Bruk

Mange vassplanter blir brukt eller har vært brukt som ei kilde til mat for menneske og husdyr. Ett mye brukt eksempel er ris, som riktignok opphavelig ikke vokste i vatn. Planter som vasskastanjer, taro og til en viss grad vasspest er spisende, og blir brukt mye som mat.
I akvarium blir vassplanter brukt både til pynt og til å produsere oksygen. Et godt beplanta akvarium trenger mindre stell enn ett med få planter.
Monterrey III gasskraftverk

Monterrey III gasskraftverk, også kjent under navnet Dulces Nombres, er et gasskraftverk i Mexico. Det har en installert produksjonskapasitet på 1000 MW, fordelt på 4 turbiner i ett anlegg. Anlegget ble påbegynt omkring 2000, og stod ferdig i 2002. Brenselkilden er naturgass. Dette er et av landets største kraftverk målt etter installert effekt.
Fredløse hjerter

Fredløse hjerter er en roman skrevet av Margit Sandemo i 1966. Originalens tittel var Vredens natt, og den har blitt publisert i flere ukeblader i Norden, samt ulike bokutgaver.
Det er en kjærlighetsroman med handling fra 1400-tallet, om opprøret mot danskeveldet i Norge. Kong Kristians danske vasaller har pint det norske folket over lang tid, og nordmennene reiser seg til opprør. Hovedpersonen er den adelige Magnus Maar, og hans trofaste følgesvenn Endre, som kidnapper den unge vakre fyrstinne Maria av Brantenberg, gift med en av den danske kongens fogder. En flukt begynner for trekløvret, og en gryende kjærlighet oppstår til slutt mellom Maria og Endre. Deler av denne romanen er også lagt til Valdres. Den er utgitt som bok nr 3 i serien Margit Sandemos beste føljetonger.
Recife

Historie

Recife ble etablert av hollendere ca. år 1630 under navnet Mauritsstad. Byen ble bygget i et deltaområde, noe som gjorde at man måtte ta i bruk hollandske teknikker med å bygge kanaler og demme opp områder. Denne etableringen flyttet det politiske fokus fra Olinda til Mauritsstad. Selv om Portugal fikk tilbake kontrollen over Pernambuco i 1654 og flyttet hovedstaden tilbake til Olinda, forble Recife den viktigste byen for handel og eksport.
Eiríksstaðir

Eiríksstaðir er et friluftsmuseum i Búðardalur på Island. Museet består av et gjenskapt langhus av torv basert på en utgravd husgrunn i nærheten, som anses være plassen som Eirik Raude bodde på. Bygningen er oppført ved bruk av både metoder og verktøy (rekonstruksjon) fra vikingtiden. Alt tre som er benyttet i bygningen er drivved. Langhuset er innredet og utstyrt med rekonstruksjoner av gjenstander fra vikingtiden.
Amechana

Utseende

Middelsstore, slanke, gråbrune trebukker med lange antenner. Dekkvingene ender i to spisser.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia.
Silvestre de Sacy

Liv og virke

Silvestre de Sacy mistet sin far allerede i barneårene. Moren gav ham en religiøs oppdragelse, og han viste stort språktalent. Benediktinermunken dom George François Berthereau underviste ham i hebraisk og i en alder av tolv år kunne han lese de bibelske salmer på originalspråket. Etter hebraisk fulgte raskt en rekke andre språk, tildels ved selvstudium: syrisk, samaritansk, kaldeisk, og med særlig grundighet arabisk, persisk og tyrkisk, og de moderne vestlige språk engelsk, tysk, italiensk og spansk.
Han studerte så jus i Paris. I 1785 ble han medlem av Académie des inscriptions et belles-lettres og straks medlem av en komité som skulle besørge utgitt utvalg av de viktigste østerlandske håndskrifter som fantes i Paris. Disse utkom under titelen Notices et Extraits, og i mange år utkom neppe noe bind uten at det hadde verdifulle bidrag av Silvestre de Sacy.
Under terrorveldet bodde han, etter at han hadde mistet sine stillinger, i ro i en avsides del av Brie og utarbeidet her sitt epokegørende arbeide Mémoire sur diverses antiquités de la Perse (1793). Et supplement kom i 1795, og ennvidere i 1815 hans Mémoire sur les monuments de Kermanshah ou Bisutun. I 1795 ble han professor i arabisk ved École des langues orientales og samtidig medlem av det gjenopprettede Institut de France. 
I 1806 ble han professor i persisk ved Collège de France. Samme år utgav han sin Chrestomathie arabe (3 bind; ny utgave 1826). I 1810 utkom hans Grammaire Arabe (2 bind; ny utgave 1831); i 1829 hans Anthologie grammaticale arabe. 
Silvestre de Sacy nøt en stor vitenskapelig anseelse i hele Europa, og omtrent alle orientalister av betydning i den tid som umiddelbart fulgte har vært hans elever. I 1808 ble han medlem av Corps legislatif, men han tok lite del i det før Napoleons fall. 
I 1814 stemte han for Napoleons avsettelse. Samme år var han blitt utnevnt til baron. Etter restaurasjonen i 1815 ble de Sacy sensor og samtidig medlem av Kommisjonen for den
offentlige undervisning, i 1823 administrator for Collège de France og École speciale des langues orientales vivantes, i 1832 medlem av pairskammeret. I 1822 var han en av stifterne av Société Asiatique. Han samlet et meget stort og verdifullt privatbibliotek, hvis katalog utkom 1842—47. 
Silvestre de Sacy utgav en mengde verker av berømte østerlandske forfattere, ofte med opplysende anmerkninger, andre med fransk oversettelse, således (1810): Abd al-Latif al-Baghdadis Relation de l’Égypte, Calila et Dimna (1816), Moallaka fra Lebid, med fransk oversettelse (1816), Ferid-uddin-Attars Pendnâme, persisk tekst, med fransk oversettelse (1819), Hariris Makamát (1822; ny utgave 1847—53), videre Det nye testamente på syrisk og garshuni. 
I 1861 utgav hertugen av Broglie hans etterlatte Mélanges de littérature orientale. Dessuten finnes over 400 avhandlinger, artikler og lignende av de Sacy i forskjellige tidsskrifter og lærde selskapers skrifter.
Anisochoria

Utseende

Nokså små (vingespenn 30-35 millimeter), spinkle, brunlige smygere. Palpene er forholdsvis store og danner et "nebb" foran hodet. Oversiden er brun og kan ha store, hvite midtfelter i vingene, undersiden er mer eller mindre ensfarget brun. Forvingen har noen små, delvis gjennmomsiktige flekker i den ytre delen.
Larvene er brunlige eller grønne, kledt med ganske korte hår.

Levevis

Artene lever i skog, gjerne tropisk regnskog. Larvene lever på busker og trær i kattostfamilien.

Utbredelse

Slekten er neotropisk og forekommer i Sør-Amerika, to arter går nord til det sørligste USA.
Nizam College

Nizam College er en utdanningsinstitusjon i Hyderabad i India. Den ble grunnlagt i 1887 i tiden da Hyderabad var en fyrstestat styrt av en hersker med tittelen nizam. Skolen ble til ved sammenslåing av Hyderabad School and the Madarsa-i-Aliya. Nizam College var opprinnelig tilknyttet University of Madras, men ble i 1947 underlagt Osmania University.
Nizam College holder til i Basheerbagh mellom byen Hyderabad og Secunderabad. Institusjonen tilbyr utdanninger som leder til bachelor- og mastergrad. Nizam College har fire fakulteter som dekker humanistiske fag, samfunnsfag, handelsfag og realfag.
Vardø museum

Vardø museum er et museum i Vardø. Det ble grunnlagt i 1894 og er Finnmarks eldste museum. Fra 2006 er det en del av Varanger museum. Museet holder til i Brodtkorbsjåene med Pomormuseet i Vardø og Partisanmuseet i Kiberg, men har også formidlingsansvar for Steilneset minnested.
Vardø museum ble grunnlagt som et naturhistorisk museum i 1894 da tanken var at det skulle utgjøre et grunnlag for vitenskapelig forskning på fiskeri. I dag formilder museet byhistorie for Vardø, historien om trolldomsprosessene på 1600-tallet og pomorhistorie. Avdelingene i Varanger museum samarbeider dokumentasjon og formidling av emigrasjonen til Fiskerhalvøya i Russland fra midten av 1800-tallet.